Ilbieraħ bil-lejl, għall-ħabta ta' 23.30hrs, il-Pulizija kienu infurmati li ġewwa Triq Cassarino, San Pawl il-Baħar kien hemm raġel qed jagħmel ħsarat fuq vetturi. Dan il-każ ġara Triq it-Turisiti fejn il-pulizija sabu Nigerjan ta' 25 sena li kellu ħadida kbira f' idu. Fuq il-midja soċjali tal-Korp tal-Pulizija, intqal ukoll li kellu fil-pussess tiegħu sikkina kbira u ħadida oħra. Intalbet l-assistenza tal-Pulizija tal-RIU minħabba li r-raġel irreżista l-arrest u kellu jintuża l-'pepper spray'. Waqt l-arrest huwa għamel ħsarat fuq vettura tal-Pulizija, filwaqt li żewġ pulizija tar-RIU sofrew ġrieħi ħfief. Ir-raġel inżamm arrestat fil-lock up tal-Pulizija l-Furjana, filwaqt li l-investigazzjonijiet għadhom għaddejjin.